Llíria Jove oferix activitats d'oci virtual per als més joves
01 de abril de 2020

Llíria Jove ha organitzat una programació d'activitats juvenils perquè els més joves del municipi puguen continuar disfrutant de la seua oferta d'oci des de casa.

El programa d'oci educatiu passa a una nova versió 3.0. A través del compte d'Instagram @lliriajove s'oferiran estes activitats de manera online. Reptes, tallers, trivial, o videoclips són algunes de les alternatives que s'estan preparant perquè ningú s'avorrisca a Llíria. A més, gràcies a la col·laboració del grup local de rap ‘Nacidos de la Tierra’, este pròxim diumenge, 5 d'abril, realitzarà un taller de ràdio per Internet, a partir de les 18.00 hores.

Igualment, durant els pròxims dies es podrà jugar al parxís, l'Uno, la brisca, el dominó i molts més jocs perquè tots i totes puguen passar unes hores divertides, unes activitats que comptaran a més amb la dinamització d'un animador esportiu.

Per a rebre més informació sobre estes activitats o proposar suggeriments, es pot contactar amb la Regidoria de Joventut de Llíria en el whatsapp 672017145 o amb un missatge a través d'Instagram a @lliriajove.

La regidora d'Educació en Valors i Hàbits Saludables, Vallivana Murgui, ha destacat que des de l'Ajuntament de Llíria “estem apostant per donar a la ciutadania diferents opcions d'oci que els permeta socialitzar-se a través de les xarxes i mantindre's activa, per a dur millor el confinament a casa”.

En este sentit, ha recordat algunes de les iniciatives posades com la secció Ciutadania Activa en la web municipal, que recull diferents recursos per a mantindre's actiu mental i físicament; les activitats que oferix la biblioteca municipal en la seua pàgina de Facebook; o el repte que s'ha llançat per a compartir en xarxes socials exercicis d'activitat física amb l'etiqueta #LlíriaEntrenaACasa.